Stari grad Komotin
<s>Komotin je tvrđava ili srednjovjekovni grad iz 15. stoljeće, na području opčtine Jajce, Bosna i Hercegovina.</s><s>Pripadao je župi Luci, a u pisanim izvorima se spominjao kao posjed Radivoja Kotromanića.</s>

<s>Lokacija 
Nalazi se na području sela Cvitović, sjeveroistočno od Jajca, na udaljenosti od oko petnaest kilometara.</s><s>Lokalitetu se sa glavnog magistralnog puta Jajce - Banja Luka pristupa uskim kolskim putem do sela Cvitovići, odakle se isključivo pješice dolazi do grada.</s>

<s>Historija 
Ugarski kralj Ladislav, koji je krunisan u Zadru 5.8.1403, imenovao je Hrvoja Vukčića Hrvatinića za svog namjesnika, dodijelivši mu titulu hercega splitskog, davši mu Split s otocima Brač, Hvar i Korčulu.</s><s>Herceg Hrvoje utvrdio je Jajce, i još šest tvrđava, među kojima je i Komotin.</s>

<s>Komotin se nalazio u Župi Luka koja se prvi put spominje u 15. stoljeću, kada je nepriznati bosanski kralj Radivoj Kotromanić (osmanlijski pretendent na bosanski kraljevski prijesto) dobio grad ženidbenim vezama, i naziv komotinski gospodar ili „dominus de Comothyn“.</s>

<s>Bosanski namjesnik Alibeg zauzeo je 1497 godine Komotin i u njemu postavio svoju posadu, iako je između Ugarske i Osmanskog carstva postojalo primirje.</s><s>Kada je o tome stigla vijest u Budim, poslao je kralj poslanstvo u Istanbul da protestvuje protiv ovog nasilja usred mirnog doba.</s>

<s>Opis dobra 
Fortifikacioni karakter Komotina je posljedica njegovog smještaja na uzvisini, zatim otežanim prilazom preko planinskih serpentina i jarkom preko kojeg je bio izgrađen drveni pokretni most.</s><s>Stari grad je smješten na vrhu uzvisine tako da ima širok pregled na nesvakidašnje prirodno okruženje.</s><s>Izgled srednjovjekovne utvrde Komotinu daju visoki kameni zidovi čija debljina iznosi cca 1,2 do 1,4 m.</s>

<s>Imao je nepravilnu četvorougaonu osnovu čije su vanjske dimenzije iznosile cca 33,5x12,8 m i 32,5x13,4 m. Komotin je imao i veliki i mali obor kao i prostor za stanovanje.</s><s>Njegov izgled sa lijepo obrađenim vanjskim zidovima, s malim prozorskim otvorima  i visokim strmim krovom koji je bio prekriven šindrom, više je ličio na srednjovjekovnu kuću nego na utvrdu.</s><s>Visina ostataka zidova iznosi cca 10-11 m. Zidana visoka ograda malog obora štitila je dvorac.</s>

<s>Proglašen je za nacionalni spomenik BiH.</s>

<s>Stanje dobra 
 pristup tvrđavi je vrlo težak,
 cijelo područje i neposredna okolina je obrasla visokim i niskim rastinjem i djelimično zasuta obrušenim kamenjem,
 zidine su mjestimično u veoma lošem stanju (predruševno stanje), uslijed neodržavanja.</s><s>Planinari iz Jajca i stanovnici Cvitovića su 2006 očistili tvrđavu i uredili pristupni put.</s>

<s>Literatura 
 Nusref Redžić, Sarajevo: Sarajevo Publishing, 2009 - Srednjovjekovni gradovi u Bosni i Hercegovini.</s><s>Ćiro Truhelka, Sarajevo: J. Studnička i Drug, 1904, 71 -Kraljevski grad Jajce.</s><s>Povijest i znamenitosti</s>

<s>Reference</s>

<s>Vanjski linkovi 
 Komotin postao dostupan 
 Komotin u Jajcu</s>

<s>K
Jajce</s>

